ມະຫາອຳນາດ ຂອງໂລກ ເປີດປະຊຸມ ກ່ຽວກັບ ອະນາຄົດ ທາງການເມືອງ ຂອງ ຊີເຣຍ
ນັກການທູດຈາກ 17 ປະເທດ ຮວມທັງອົງການ ສະຫະປະຊາຊາດ ແລະ ສະຫະພາບຢູໂຣບ ພວມພິຈາລະນາ ຫາທາງແກ້ໄຂ ດ້ານການເມືອງ ຕໍ່ບັນຫາຂັດແຍ້ງ ຢູ່ຊີເຣຍ.
ພວກນັກການທູດຈາກ 17 ປະເທດ ບວກກອົງການສະຫະປະ ຊາຊາດ ແລະສະຫະພາບຢູໂຣບ ໄດ້ເປີດການເຈລະຈາ ທີ່ນະ ຄອນວຽນນາ ກ່ຽວກັບອະນາຄົດ ທາງດ້ານການເມືອງຂອງຊີ ເຣຍ ການປະຊຸມ ຊຶ່ງເປັນເທື່ອທຳອິດໃນທຳນອງນີ້ ແມ່ນມີຮວມທັງ ຣັດເຊຍແລະອີຣ່ານເຂົ້າຮ່ວມ ສອງປະເທດທີ່ເຄີຍໃຫ້ການສະ ໜັບສະໜຸນ ແກ່ປະທານາທິບໍດີ Bashar al-Assad ມາເປັນ ເວລາດົນນານແລ້ວນັ້ນ ທ່ານ Daniel Serwer ອາຈານສອນ ກ່ຽວກັບການຄຸ້ມຄອງບັນ ຫາຂັດແຍ້ງ ຂອງມະຫາວິທະຍາໄລ Johns Hopkins ກ່າວວ່າ ຈະບໍ່ມີການແກ້ໄຂທາງ ດ້ານການເມືອງ ຕໍ່ບັນຫາສົງຄາມຢູ່ໃນຊີເຣຍ ໂດຍປາສະຈາກອີຣ່ານ ທ່ານກ່າວຕື່ມວ່າ ແຕ່ນັ້ນ ກໍບໍ່ໄດ້ໝາຍຄວາມວ່າ ມັນຈະມີຂຶ້ນກັບອີຣ່ານແຕ່ຢ່າງໃດເລີຍ ການເຈລະຈາດັ່ງກ່າວນີ້ ຍັງຮວມທັງຄູ່ປໍລະປັກຂອງອີຣ່ານ ຄືຊາອຸດີ ອາຣາເບຍ ຊຶ່ເປັນ ປະເທດທີ່ມີທ່າທີແບບດຽວກັນກັບສະຫະລັດທີ່ວ່າ ປະທານາທິບໍດີ Assad ຈະຕ້ອງບໍ່ມີ ສ່ວນຮ່ວມໃດໆ ໃນການແກ້ໄຂບັນຫາທາງດ້ານການເມືອງ ໄລຍະຍາວ ຕໍ່ສົງຄາມກາງ ເມືອງທີ່ດຳເນີນມາ ເປັນເວລາສີ່ປີເຄິ່ງຢູ່ໃນຊີເຣຍ ທີ່ເຮັດໃຫ້ມີຜູ້ເສຍຊີວິດ ຫຼາຍພັນຄົນ ເກີດວິກິດການອົບພະຍົບແລະຊ່ອງຫວ່າງໃນດ້ານຄວາມໝັ້ນຄົງທີ່ອຳນວຍໃຫ້ພວກຫົວ ຮຸນແຮງລັດອິສລາມ ສ້າງຕັ້ງທີ່ ໝັ້ນຂອງຕົນຢູ່ໃນປະເທດດັ່ງກ່າວໄດ້ ທ່ານ John Kerry ລັດຖະມົນຕີການຕ່າງປະເທດສະຫະລັດ ກ່າວໃນວັນສຸກມື້ນີ້ຂະນະ ທີ່ທ່ານຈະເຂົ້າຮ່ວມການເຈລະຈາກັບລັດຖະມົນຕີການຕ່າງປະເທດອີຈິບວ່າ ຂ້າພະເຈົ້າ ຫວັງວ່າພວກເຮົາຈະພົບເຫັນຊ່ອງທາງ ເພື່ອກ້າວເດີນໄປໜ້າ ມັນຫຍຸ້ງຍາກຫລາຍ ສ່ວນລັດຖະມົນຕີການຕ່າງປະເທດເຢຍຣະມັນທ່ານ Frank-Walter Steinmeier ກ່າວ ຕໍ່ພວກນັກຂາວວ່າ ມັນຈະເປັນໄປບໍ່ໄດ້ ທີ່ຈະແກ້ໄຂບັນຫາທັງໝົດ ແລະຜົນປະໂຫຍດທີ່ ເປັນຮູບປະທຳຂອງບັນຫາຂັດແຍ້ງພາຍໃນເວລາຂ້າມຄືນແຕ່ທ່ານກໍກ່າວໃນກອງປະຊຸມ ໃນວັນສຸກມື້ື້ນີ້ວ່າ ມັນເປັນບາດກ້າວທີ່ສຳຄັນ ສ່ວນລັດຖະມົນຕີການຕ່າງປະເທດຝຣັ່ງ ທ່ານ Laurent Fabius ເວົ້າວ່າ ມັນ ເປັນບາດ ກ້າວ ຂັ້ນທຳອິດ ການຕໍ່ສູ້ຕ້ານກຸ່ມລັດອິສລາມ ແລະ ກຸ່ມຫົວຮຸນແຮງ Jabhat al-Nusra ໃນຊີເຣຍ ຈະຕ້ອງດຳເນີນໄປ ແບບມີປະສິດທິຜົນຫຼາຍຂຶ້ນ ທ່ານກ່າວວ່າ ຫລັງຈາກນັ້ນ ການໂອນອຳນາດທາງດ້ານການເມືອງຕ້ອງໄດ້ມີການຈັດຕັ້ງ ເປັນທີ່ສັງເກດໄດ້ວ່າ ບໍ່ໄດ້ເຂົ້າຮ່ວມໃນການເຈລະຈາ ກ່ຽວກັບອະນາຄົດທາງດ້ານການເມືອງຊີເຣຍ ໃນວັນສຸກມື້ນີ້ ກໍແມ່ນຜູ້ຕາງໜ້າ ຂອງລັດຖະບານຊີເຣຍ ແລະບັນດາກຸ່ມທີ່ ນິຍົມແນວທາງປານກາງຂອງປະເທດດັ່ງກ່າວ